stanford-oval/wikipedia huggingface dataset:
ชาวโอลเมก

Olmec Head No. 3 from San Lorenzo Tenochtitlan 1200–900 BCE
ชาวโอลเมก (อังกฤษ: Olmecs) เป็นกลุ่มชนที่มีอารยธรรมที่เก่าแก่ที่สุดในภูมิภาคเมโสอเมริกา ตั้งถิ่นฐานอยู่ในที่ราบลุ่มเขตร้อนในบริเวณตอนกลางของเม็กซิโก ซึ่งปัจจุบันคือรัฐเบรากรุซและรัฐตาบัสโก
ชาอัสสัม

ชาอัสสัม (อังกฤษ: Assum tea) เป็นชาดำที่มือชื่อเสียงจากรัฐอัสสัม ประเทศอินเดีย ผลิตจากต้นชาสายพันธุ์ Camellia sinensis var. assamica ซึ่งมีถิ่นกำเนิดในรัฐอัสสัม ชาอัสสัมส่วนใหญ่ปลูกในพื้นที่มีระดับความสูงจากระดับน้ำทะเลไม่มาก เป็นที่ทราบกันดีว่าชาอัสสัมมีรสชาติเข้ม และชามีสีสว่างสดใส นิยมใช้เป็นส่วนประกอบของชา เช่น ชาอิงลิชเบรกฟาสต์ เป็นต้น
รัฐอัสสัม เป็นพื้นที่มีการปลูกและผลิตชาที่ใหญ่ที่สุดในโลก เนื่องด้วยมีพื้นอันอุดมสมบูรณ์และมีภูมิอากาศร้อนชื้นเหมาะแก่การปลูกชา ส่งผลให้ชามีรสชาติเข้มข้น อันเป็นเอกลักษณ์ที่ทำให้ชาอัสสัมเป็นที่รู้จักจากทั่วทั้งโลก
ชาวอินเดีย

| --- | --- |
ธงชาติอินเดีย
ประชากรทั้งหมด
ป. 1.34 พันล้านคน ในประเทศอินเดีย  ป. 30.8 ล้านคน ชาวอินเดียพลัดถิ่น 
ภูมิภาคที่มีประชากรอย่างมีนัยสำคัญ
 อินเดีย       1.34 พันล้านคน
 ซาอุดีอาระเบีย: 4,100,000
 สหรัฐอาหรับเอมิเรตส์: 3,500,000
 สหรัฐ: 3,456,477
 มาเลเซีย: 2,012,600
 ปากีสถาน: 2,000,000
 สหราชอาณาจักร: 1,451,862
 แคนาดา: 1,374,710
 แอฟริกาใต้: 1,274,867
 พม่า: 1,030,000
 มอริเชียส: 994,500
 ศรีลังกา: 839,504
 โอมาน: 796,001
 คูเวต: 700,000
 กาตาร์: 650,000
 เนปาล: 600,000
 ตรินิแดดและโตเบโก: 470,376
 ออสเตรเลีย: 468,800
 ไทย: 465,000
 บาห์เรน: 400,000
 กายอานา: 327,000
 ฟีจี: 315,000
 สิงคโปร์: 250,300
 อิตาลี: 197,301
 เยอรมนี: 161,000
 เนเธอร์แลนด์: 156,000
 นิวซีแลนด์: 155,178
 ซูรินาม: 148,000
 อินโดนีเซีย: 120,000
 ฝรั่งเศส: 109,000
 อิสราเอล: 85,000 
 ไอร์แลนด์: 20,000 
ภาษา
ภาษาราชการของอินเดีย รวมถึง: อัสสัม เบงกอล โบโด โดกรี อังกฤษ คุชราต ฮินดี กัศมีร์ กันนาดา กงกัณ ลาดัก ไมถิลี มลยาฬัม มณีปุระ มราฐี เนปาล โอริยา ปัญจาบ สันสกฤต สันถาลี สินธี ทมิฬ เตลูกู ตูลู อูรดู
ศาสนา
ส่วนมาก: ฮินดูและอิสลาม   ส่วนน้อย:คริสต์, ซิกข์, พุทธ, เชน, โซโรอัสเตอร์, ยูดาห์, บาไฮ, ไม่มีศาสนา และอื่น ๆ
ชาวอินเดีย (อังกฤษ: Indian people) เป็นพลเมืองของประเทศอินเดีย ซึ่งเป็นประเทศที่มีประชากรหนาแน่นมากที่สุดเป็นอันดับสองของโลกหรือประมาณ 17.50% ของประชากรโลก
“ชาวอินเดีย” นอกจากจะหมายถึงคนในสาธารณรัฐอินเดียในปัจจุบันแล้ว ยังรวมถึงผู้ที่อาศัยอยู่นอกประเทศอินเดียซึ่งเรียกว่า “ชาวอินเดียโพ้นทะเล”
ชาวอังกฤษ

| --- | --- |
ธงชาติอังกฤษ
ภูมิภาคที่มีประชากรอย่างมีนัยสำคัญ
 สหราชอาณาจักร 37.6 ล้านคน ใน  อังกฤษ และ  เวลส์
ชาวอังกฤษพลัดถิ่น
 สหรัฐ: 22.8 ล้านคน
 ออสเตรเลีย: 7.8 ล้านคน
 แคนาดา: 6.3 ล้านคน
 แอฟริกาใต้: 1.6 ล้านคน
 อาร์เจนตินา: 100,000
 นิวซีแลนด์: 44,000–282,000
ภาษา
อังกฤษ
ศาสนา
ตามธรรมเนียม นับถือศาสนาคริสต์นิกายแองกลิคัน รวมถึงนิกายโปรเตสแตนต์; นิกายโรมันคาทอลิก (ดูเพิ่มเติมที่ การเลิกกีดกันชาวคาทอลิก); ศาสนาอิสลาม; ศาสนายูดาห์ และอื่น ๆ   เกือบ 25% ไม่นับถือศาสนา
กลุ่มชาติพันธุ์ที่เกี่ยวข้อง
บริติชอื่น ๆ กลุ่มชนเจอร์แมนิก (โดยเฉพาะฟรีเชีย) ไอริช 
^ก ชาวอังกฤษอเมริกัน
ชาวอังกฤษ (อังกฤษ: English people) เป็นกลุ่มของชาวยุโรปที่อาศัยอยู่ทางตอนใต้ของบริเตนใหญ่ เป็นชาวแองโกล-แซกซอนส์ ที่ปัจจุบันอาศัยกระจายอยู่หลายประเทศทั่วโลก ในสหราชอาณาจักร มีอยู่ 45,265,093 คน สหรัฐ 24,515,138 คน แคนาดา 5,978,875 คน ออสเตรเลีย 6.4 ล้านคน และประเทศอื่น ๆ ทั่วโลก ชาวอังกฤษส่วนใหญ่นับถือศาสนาคริสต์
ดูเพิ่ม

ชาวบริติช
ชาวออสเตรเลียพื้นเมือง

ชาวออสเตรเลียพื้นเมือง (อังกฤษ: Indigenous Australians) เป็นกลุ่มชนที่สืบเชื้อสายมาจากกลุ่มชนที่อาศัยอยู่ในออสเตรเลียและเกาะโดยรอบก่อนที่จะตกเป็นอาณานิคมของอังกฤษ
จำนวนประชากรชาวออสเตรเลียพื้นเมืองในช่วงแรกของการตั้งถิ่นฐานถาวรของชาวยุโรปนั้นยังเป็นที่ถกเถียงกันอยู่ ซึ่งคาดว่าอยู่ระหว่าง 318,000 จนถึง 1,000,000 คน ต่อมาจำนวนประชากรลดลงเนื่องจากโรคระบาดที่มาจากชาวยุโรปที่มาตั้งถิ่นฐาน โดยในครั้งแรกเกิดการระบาดของโรคฝีดาษหลังจากชาวยุโรปตั้งถิ่นฐานมาได้ประมาณสามปี และรวมถึงปัจจัยอื่น ๆ ด้วย เช่น การฆาตกรรมหมู่และความขัดแย้งระหว่างชาวยุโรปกับชาวออสเตรเลียพื้นเมือง
จากการสำรวจสำมะโนประชากรของออสเตรเลียเมื่อวันที่ 30 มิถุนายน ค.ศ. 2016 พบว่ามีประชากรชาวออสเตรเลียพื้นเมือง 798,365 คน ซึ่งนับเป็น 3.3% ของจำนวนประชากรออสเตรเลียทั้งหมด
ประวัติศาสตร์

เดิมชาวออสเตรเลียพื้นเมืองเป็นกลุ่มชนเร่ร่อนซึ่งอพยพมาจากเอเชียตะวันออกเฉียงใต้ ซึ่งคาดกันว่าเริ่มมาตั้งถิ่นฐานเมื่อประมาณ 50,000 ปีที่แล้ว โดยเดินทางผ่านพุ่มไม้ ดำรงชีวิตโดยเก็บของป่าและล่าสัตว์โดยการขว้างหอกและไม้รูปโค้ง รวมถึงกินพืชและแมลงต่าง ๆ เป็นอาหาร ในบางพื้นที่มีการตั้งถิ่นฐานและทำการเกษตรแบบถาวร
ต่อมาในปี ค.ศ. 1788 กองเรือที่หนึ่งจากอังกฤษมาถึงอ่าวบอทานีในเดือนมกราคมของปีนั้นเพื่อตั้งทัณฑนิคม ในคริสต์ศตวรรษที่ตามมา อังกฤษได้ตั้งอาณานิคมอื่น ๆ บนทวีป และนักสำรวจชาวยุโรปคนอื่น ๆ ได้สำรวจลึกเข้าไปในส่วนในของทวีป ชาวออสเตรเลียพื้นเมืองอ่อนแอลงอย่างมาก ส่วนประชากรก็ลดลงเนื่องจากโรคภัยไข้เจ็บ เช่น โรคหัด โรคฝีดาษ วัณโรค ฯลฯ โดยส่วนมากเสียชีวิตจากโรคฝีดาษ และความขัดแย้งที่มาพร้อมกับชาวยุโรป
ในช่วงที่ออสเตรเลียเป็นอาณานิคมของอังกฤษมักมีการปะทะกันระหว่างชนชั้นอาณานิคมกับชาวพื้นเมืองอยู่บ่อย ๆ โดยข้อมูลที่ได้จากการวิจัยเมื่อปี ค.ศ. 2020 พบว่ามีสถานที่เกือบ 500 แห่งที่เคยมีการฆาตกรรมหมู่ชาวพื้นเมืองเกิดขึ้น ชาวพื้นเมือง 12,361 คนถูกฆ่าและชนชั้นอาณานิคม 204 คนถูกฆ่า และพบอีกว่าเคยเกิดเหตุการณ์ฆาตกรรมหมู่ชาวพื้นเมืองมากถึง 311 ครั้งในช่วง 140 ปีที่ออสเตรเลียเป็นอาณานิคมของอังกฤษ จากเหตุการณ์เหล่านั้นส่งผลให้สูญเสียประชากรชาวพื้นเมืองไปมาก ส่วนชาวพื้นเมืองที่รอดชีวิตส่วนมากก็พิการจนไม่สามารถล่าสัตว์ ทำพิธีกรรมต่าง ๆ หรือแม้กระทั่งป้องกันตนเองได้
ปัจจุบันจำนวนประชากรชาวออสเตรเลียพื้นเมืองเพิ่มขึ้นจากเดิมมากโดยเฉพาะในเมืองหลักและชายฝั่งทิศตะวันออกของออสเตรเลีย นอกจากนี้ยังมีชาวพื้นเมืองบางส่วนที่ยังคงดำรงชีวิตแบบดั้งเดิมอยู่แต่มีไม่มากนัก
ชาวอเมริกันเชื้อสายฮังการี

| --- | --- |

ภูมิภาคที่มีประชากรอย่างมีนัยสำคัญ
โอไฮโอ, นิวยอร์ก, แคลิฟอร์เนีย, เพนซิลเวเนีย, นิวเจอร์ซีย์, มิชิแกน, ฟลอริดา
ภาษา
อังกฤษอเมริกัน, ฮังการี
ศาสนา
โรมันคาทอลิก, โปรเตสแตนต์, ยูดาย
กลุ่มชาติพันธุ์ที่เกี่ยวข้อง
ชาวฮังการี, Székely Hungarians, Csángó Hungarians, ชายยุโรปอเมริกัน 
ชาวอเมริกันเชื้อสายฮังการี (อังกฤษ: Hungarian Americans) คือประชาชนชาวอเมริกันที่สืบเชื้อสายมาจากชาวฮังการี ชาวฮังการีลี้ภัยไปยังสหรัฐอเมริกาหลังจาก การรุกรานของโซเวียต (Hungarian Revolution) ในปี ค.ศ. 1956 และระหว่างสงครามโลกครั้งที่สอง และ การล้างชาติโดยนาซี ในจำนวนนั้นมีจำนวนมากที่เป็นชาวยิว
ประวัติ

ชาวฮังการีเป็นส่วนหนึ่งของชาวอเมริกันมาตั้งแต่เมื่อชายยุโรปเริ่มเข้ามาตั้งถิ่นฐานในโลกใหม่ เช่น Michael de Kovats ผู้ก่อตั้งกองทหารม้าแห่งสหรัฐอเมริกาที่มีบทบาทในการปฏิวัติอเมริกา ตั้งแต่นั้นมาชาวฮังการีก็อพยพไปตั้งหลักแหล่งในสหรัฐอเมริกาอย่างสม่ำเสมอ แต่การอพยพใหญ่ที่สำคัญก็มีเกิดขึ้นเป็นบางครั้ง
ชาร์ลีซ เทรัน

| ชาร์ลีซ เทรัน |
| --- | --- |
เทรันใน ค.ศ. 2018
เกิด:  (1975-08-07) 7 สิงหาคม ค.ศ. 1975 (49 ปี) เบโนนี ทรานส์วาล แอฟริกาใต้
พลเมือง: แอฟริกาใต้ สหรัฐ
อาชีพ: นักแสดง ผู้อำนวยการสร้างภาพยนตร์
ปีปฏิบัติงาน: ค.ศ. 1995–ปัจจุบัน
คู่รัก: สจวร์ต ทาวน์เซนด์ (2001–2009)
บุตร: 2 คน
เว็บไซต์: charlizeafricaoutreach.org
ชาร์ลีซ เทรัน (อังกฤษ: Charlize Theron, ออกเสียง: /ʃɑːrˈliːz ˈθɛrən/; เกิด 7 สิงหาคม ค.ศ. 1975) เป็นนักแสดงและผู้อำนวยการสร้างภาพยนตร์ชาวแอฟริกาใต้-อเมริกัน โดยเธอเป็นหนึ่งในนักแสดงหญิงที่มีค่าตัวสูงที่สุดในโลก และเคยได้รับรางวัลทางการแสดงหลายรางวัลรวมทั้งรางวัลออสการ์ สาขานักแสดงนำหญิงยอดเยี่ยม, รางวัลลูกโลกทองคำ, แซกอวอดส์, อินดิเพนเดนต์สปิริตอะวอดส์, รางวัลหมีเงินจากเทศกาลภาพยนตร์นานาชาติเบอร์ลิน รวมทั้งยังได้รับการเสนอชื่อให้เข้าชิงรางวัลแบฟตา จากภาพยนตร์เรื่อง ปีศาจ (2003) ที่สร้างจากชีวิตจริงของไอลีน เวอร์โนส สาวผู้ก่อคดีฆาตกรรมต่อเนื่องในสหรัฐอเมริกา นอกจากนี้ยังได้รับรางวัลเอ็มทีวีมูวีแอนด์ทีวีอะวอดส์ จากภาพยนตร์เรื่อง แมด แม็กซ์: ถนนโลกันตร์ (2015)
ชาร์ลีซ เทรัน ได้รับการจารึกไว้ในฮอลลีวูดวอล์กออฟเฟมในปี ค.ศ. 2005 และนิตยสารไทม์ได้จัดให้เธออยู่ใน 100 บุคคลที่ทรงอิทธิพลที่สุดของโลก ประจำปี 2016
ประวัติ

เทรันเกิดเมื่อวันที่ 7 สิงหาคม พ.ศ. 2518 ที่เบโนนี แอฟริกาใต้ บุตรสาวเพียงคนเดียวของ Gerda Maritz และ Charles Theron ใช้ชีวิตในวัยเด็กที่ฟาร์มของครอบครัวในเมืองเบโนนีซึ่งอยู่ห่างจากโจฮันเนสเบิร์กไปทางเหนือประมาณหนึ่งชั่วโมง เธอเริ่มเรียนบัลเล่ต์ตั้งแต่อายุได้เพียง 4 ขวบ เมื่อเข้าเรียนชั้นมัธยมได้ถูกส่งไปอยู่โรงเรียนประจำทางด้านศิลปะการแสดงที่โจฮันเนสเบิร์ก เพื่อทุ่มเทให้กับการเรียนบัลเล่ต์ ขณะที่เธออายุได้ 15 ปี เกิดโศกนาฏกรรมขึ้นในครอบครัว เมื่อแม่ของเธอได้ยิงพ่อเสียชีวิตเพื่อป้องกันตัว ขณะที่เขากำลังเมาอาละวาดอย่างหนักและขู่จะเอาชีวิตชาร์ลีซ พออายุได้ 16 ปี เธอชนะรางวัลนางแบบหน้าใหม่ที่แอฟริกาใต้ และได้ท่องเที่ยวไปยังมิลาน ประเทศอิตาลี เพื่อเซ็นสัญญาเป็นนางแบบเป็นเวลา 1 ปี
เธอได้มีโอกาสเดินทางมานิวยอร์กเพื่อถ่ายแบบให้กับนิตยสารเยอรมันฉบับหนึ่ง และได้เข้าเรียนที่โรงเรียน Joffrey Ballet แต่เส้นทางสายบัลเล่ต์ของเธอก็ต้องมาสะดุดลงเนื่องจากปัญหาหัวเข่า ทำให้เธอต้องจบอาชีพนักบัลเล่ต์ลงอย่างน่าเสียดาย
เธอย้ายไปลอสแอนเจลิสเพื่อแสวงหาโชคทางด้านการแสดง และด้วยความบังเอิญ ขณะที่เธอมีปากเสียงกับพนักงานธนาคารเมื่ออายุได้ 18 ปี มีแมวมองคนหนึ่งเห็นเข้าและได้กลายมาเป็นผู้จัดการคนแรกของเธอ เพียง 8 เดือนต่อมา เธอก็ได้รับงานแสดงชิ้นแรก
ในปี พ.ศ. 2537 เธอได้รับบทเล็ก ๆ ในเรื่อง Children of the Corn III และในปี พ.ศ. 2539 เธอได้รับเสียงวิพากษ์วิจารณ์ที่ดีเยี่ยมจากเรื่อง Two Days in the Valley ต่อมาเธอก็มีผลงานเรื่อง The Devil’s Advocate ในบทของภรรยาของพระเอก คีนู รีฟส์ และผลงานในปี พ.ศ. 2540 เรื่อง Trial and Error
ในปีต่อมา ชาร์ลีซรับบทเป็นนางแบบชั้นนำแห่งปีในภาพยนตร์เรื่อง Celebrity ผลงานของวูดดี อัลเลน และได้รับบทนำในภาพยนตร์เรื่อง Mighty Joe Young
ในปี พ.ศ. 2542 เธอได้มีโอกาสรับบทในภาพยนตร์ดัง ๆ หลายเรื่องด้วยกัน เช่น The Astronaut’s Wife ร่วมงานกับจอห์นนี เดปป์ และเรื่องที่ได้รับเสียงตอบรับอย่างดีเยี่ยม
เรื่อง The Cider House Rules ที่เล่นร่วมกับโทบีย์ แมไกวร์ และในปี พ.ศ. 2544 เธอร่วมงานกับคีนู รีฟส์ อีกครั้งในภาพยนตร์รัก เรื่อง Sweet November และอีก 2 ปีต่อมา เธอก็มีผลงานประกบคู่กับมาร์ก วาห์ลเบิร์ก ในผลงานตื่นเต้นเรื่อง The Italian Job
ชาร์ลีซคว้ารางวัลออสการ์ในปี พ.ศ. 2546 ในสาขานักแสดงนำหญิงยอดเยี่ยมจากภาพยนตร์ดรามาสร้างจากชีวิตจริงของไอลีน เวอร์โนส สาวผู้ก่อคดีฆ่าต่อเนื่องในสหรัฐอเมริกา ในชื่อเรื่อง Monster
ในปี พ.ศ. 2548 เธอได้นำแสดงในผลงานเรื่องใหม่ อีออน ฟลักซ์ สวยเพชฌฆาต และในปี พ.ศ. 2548 นี้เธอได้รับการเสนอชื่อเข้าชิงรางวัลออสการ์อีกครั้งสาขานักแสดงนำหญิงยอดเยี่ยมจากภาพยนตร์เรื่อง North Country
ผลงานเด่นเรื่องอื่น ๆ ของเธอ ได้แก่ Young Adult (2554) ผลงานของผู้กำกับเลือดใหม่อย่างเจสัน ไรต์แมน, โพรมีธีอุส (2555) โดยผู้กำกับริดลีย์ สก็อตต์, Snow white and The Huntsman (2555) และในปี 2558 กับภาคล่าสุดของแมดแม็กซ์ Mad Max: Fury Road โดยผู้กำกับจอร์จ มิลเลอร์ ซึ่งประสบความสำเร็จอย่างมากในแง่รายได้จากบัตร และได้รับเสียงตอบรับอย่างดีเยี่ยมจากทุกสถาบัน โดยได้เสนอชื่อเข้าชิงรางวัลออสการ์ถึง 10 รางวัล และกวาดไปถึง 6 รางวัลด้วยกัน โดยในเรื่องนี้เธอรับบทนำเป็น Imperator Furiosa
ชีวิตส่วนตัว

ด้านชีวิตส่วนตัว ชาร์ลีซเคยคบหาดูใจกับสจวร์ต ทาวน์เซ็นด์ นักแสดงชาวไอริช เป็นเวลายาวนานถึง 9 ปี (พ.ศ. 2544-2553) หลังจากนั้นในปี พ.ศ. 2557 เธอได้คบหากับฌอน เพนน์ และมีข่าวลือออกมาว่าทั้งคู่มีแผนจะแต่งงานกัน อย่างไรก็ดีในช่วงกลางปี พ.ศ. 2558 ทั้งคู่ก็ได้เลิกรากันไป ปัจจุบันชาร์ลีซใช้ชีวิตโสดอยู่กับลูกสองคนคือ แจ็กสัน และออกัสต์ บุตรบุญธรรมที่เธอได้อุปการะมาเมื่อปี พ.ศ. 2555 และ พ.ศ. 2558 ตามลำดับ
ชาลส์ เดมัธ

ชาลส์ เดมัธ (อังกฤษ: Charles Demuth) (8 พฤศจิกายน ค.ศ. 1883 – 23 ตุลาคม ค.ศ. 1935) เป็นจิตรกรสีน้ำผู้หันไปเขียนด้วยสีน้ำมันในตอนปลายอาชีพการเขียน เดมัธเป็นศิลปินชาวอเมริกันผู้วิวัฒนาการลักษณะการเขียนที่เรียกว่า Precisionism
ดูเพิ่ม

จิตรกรรมสีน้ำ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชาลส์ เดมัธ
ระเบียงภาพ

นักร้องเพลงแจ๊ซ
 (ค.ศ. 1916)
ต้นไม้และโรงนาเบอร์มิดา
 (ค.ศ. 1917)
โรงอาบน้ำตุรกีและภาพเหมือนตนเอง
 (ค.ศ. 1918)
ยินดีต้อนรับสู่เมือง
 (ค.ศ. 1921)
กล้วยไม้ป่า
 (ค.ศ. 1920)
ฤดูใบไม้ผลิ
 (ค.ศ. 1921)
ควันธูปในวัดใหม่
 (ค.ศ. 1921)
Aucassiu and Nicolette
 (ค.ศ. 1921)
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
ชาลส์ เวลสลีย์ ดยุกที่ 9 แห่งเวลลิงตัน

| เดอะเกรซและเซอรีนไฮเนส ชาลส์ เวลสลีย์ ดยุกแห่งเวลลิงตัน |
| --- | --- |
อาร์เธอร์ ชาลส์ วาเลเรียน เวลสลีย์
ชาลส์ เวลสลีย์ ขณะดำรงตำแหน่ง ลอร์ดแห่งโดรู
เกิด: 19 สิงหาคม พ.ศ. 2488 (79 ปี) วินด์เซอร์ บาร์กเชอร์ ประเทศอังกฤษ สหราชอาณาจักร
มีชื่อเสียงจาก: ดยุกที่ 9 แห่งเวลลิงตัน พระภัสดาในเจ้าหญิงอันโทเนีย ดัชเชสแห่งเวลลิงตัน ดยุกแห่งครูแดด โรเดียร์โก เจ้าชายแห่งวอเทอร์ลู ดยุกแห่งวิกตอเรีย
คู่สมรส: เจ้าหญิงอันโทเนีย ดัชเชสแห่งเวลลิงตัน
บุตร: อาร์เธอร์ เวลเลสลี เอิร์ลแห่งมอนิงตัน เลดีมอนเนอร์ มอนตากู เลดีแมรี เวลสลีย์ เลดีชาร์ลอตต์ เวลสลีย์ ลอร์ดเฟรเดอริก เวลสลีย์
บิดามารดา: วาเลเรียน เวลสลีย์ ดยุกที่ 8 แห่งเวลลิงตัน ไดอานา ดัชเชสแห่งเวลลิงตัน
ชาลส์ เวลสลีย์ ดยุกที่ 9 แห่งเวลลิงตัน (อังกฤษ: Charles Wellesley, 9th Duke of Wellington)
ประวัติ

ชาลส์ เวลสลีย์ ดยุกที่ 9 แห่งเวลลิงตัน เกิดเมื่อวันที่ 19 สิงหาคม พ.ศ. 2488 ณ บ้านคริสเตียนเฮาส์ วินด์เซอร์ สหราชอาณาจักร เป็นบุตรชายคนใหญ่ใน วาเลเรียน เวลสลีย์ ดยุกที่ 8 แห่งเวลลิงตัน และ ไดอานา ดัชเชสแห่งเวลลิงตัน โดยเขาสืบเชื้อสายมาจากขุนนางชางอังกฤษนามว่า อาร์เธอร์ เวลสลีย์ ดยุกที่ 1 แห่งเวลลิงตัน ปัจจุบันเขาเป็นนักการเมืองโดยการเป็นสมาชิกพรรคอนุรักษนิยม โดยเขาได้รับตำแหน่งทั้งหมดจากบิดาของเขาถึงแก่กรรมใน พ.ศ. 2557 ชาลส์จบจากวิทยาลัยอีตันและมหาวิทยาลัยคริสฟอร์ด ต่อมา ชาลส์ได้เป็นผู้สมัครพรรคอนุรักษนิยมเมื่อ พ.ศ. 2517 และเมื่อ พ.ศ. 2558 ชาลส์ได้กลายเป็นหัวหน้าพรรคอนุรักษนิยมหลังจากการเกษียณของ อาร์เธอร์ ลอว์สัน จอห์นตัน บารอนที่ 3 แห่งลุค
ธุรกิจ

นอกจากชาลส์จะเป็นนักการเมืองแล้ว เขายังมีธุรกิจดังนี้
รองประธาน Thames Valley Broadcasting Ltd ระหว่าง พ.ศ. 2518–2527
ผู้อำนวยการของ Ferrocarril de Antofagasta a Bolivia Ltd ระหว่าง พ.ศ. 2520–2523
สภาที่ปรึกษา สภาเบงกอล ระหว่าง พ.ศ. 2521–2522
กรรมการ บริษัทEucalyptus Pulp Mills Ltd ระหว่าง พ.ศ. 2522–2531
ผู้อำนวยการ บริษัทข้ามมหาสมุทรแอตแลนติกโฮลดิ้ง ระหว่าง พ.ศ. 2526–2539
ผู้อำนวยการ Global Asset Management Worldwide Inc ระหว่าง พ.ศ. 2527–2542
รองประธาน Deltec Panamerica SA ระหว่าง พ.ศ. 2528–2532
ประธาน บริษัทหลักทรัพย์เดลเทค (UK) Ltd ระหว่าง พ.ศ. 2529–2532
ผู้อำนวยการของ Continental and Industrial Trust plc ระหว่าง พ.ศ. 2530–2533
รองประธาน บริษัทMahon Holdings Ltd ระหว่าง พ.ศ. 2531–2534
ผู้อำนวยการ บริษัทซันไลฟ์คอร์ปอเรชันจำกัด ระหว่าง พ.ศ. 2531–2539
ผู้อำนวยการ Rothmans International Ltd ระหว่าง พ.ศ. 2533–2536
ประธาน บริษัทDunhill Holdings Ltd ระหว่าง พ.ศ. 2534–2536
รองประธาน Vendome Luxury Group plc ระหว่าง พ.ศ. 2536–2542
ประธาน Framlington Group Ltd ระหว่าง พ.ศ. 2537–2542
ประธาน บริษัทซันไลฟ์แอนด์โฮลดิงส์โฮลดิ้งส์จำกัด ใน พ.ศ. 2539
ผู้อำนวยการของ Pernod Ricard SA
สมรส

ชาลส์สมรสกับเจ้าหญิงอันโทเนีย ดัชเชสแห่งเวลลิงตัน พระธิดาในเจ้าชายฟรีดริชแห่งปรัสเซีย และเป็นพระราชปนัดดาใน จักรพรรดิวิลเฮ็ล์มที่ 2 แห่งเยอรมนี มีบุตรดังนี้
อาร์เธอร์ เวลเลสลี เอิร์ลแห่งมอนิงตัน
เลดีมอนเนอ์ มอนตากู
เลดีแมรี เวลสลีย์
เลดีชาร์ลอตต์ เวลสลีย์
ลอร์ดเฟรเดอริก เวลสลีย์
นอกจาชาลส์จะสืบเชื้อสายมาจากขุนนางชางอังกฤษแล้ว เขายังเป็นสมาชิกขุนนางใหญ่แห่งหลายประเทศดังนี้
เนเธอร์แลนด์
เบลเยียม
โปรตุเกส
สเปน
ชาวแมนดาลอร์

| --- | --- |
ผู้ชื่นชอบสตาร์ วอร์ส คนหนึ่ง แต่งตัวตามแบบชาวแมนดาลอร์
เผ่าพันธุ์ใน สตาร์ วอร์ส
ถิ่นกำเนิด: ดาวเคราะห์แมนดาลอร์
ฐานที่มั่น: คอนคอร์เดีย, ระบบดาวคอนคอร์ดดอวน์
ภาษา: แมนโดอา, ภาษากลางแห่งกาแลกซี
ปรากฏครั้งแรก: สตาร์ วอร์ส ฮอลิเดย์สเปเชียล (โบบา เฟทท์)
ผู้สร้าง: George Lucas
ชาวแมนดาลอร์ (อังกฤษ: Mandalorians) เป็นกลุ่มของตัวละครในเรื่องแต่งชุดสตาร์ วอร์ส โดยตามท้องเรื่องเป็นกลุ่มตัวละครที่มีวัฒนธรรมร่วมกัน นิยมสวมใส่ชุดเกราะที่มีลักษณะคล้ายกัน ตัวละครในกลุ่มชาวแมนดาลอร์ที่สำคัญ ได้แก่ โบบา เฟทท์ จากภาพยนตร์ในชุดไตรภาคดั้งเดิม, แจงโก เฟทท์ จากภาพยนตร์ในชุดไตรภาคต้น, และ ดิน จาริน จากซีรีส์เดอะแมนดาลอเรียน เป็นต้น
ตัวละครกลุ่มนี้ถูกคิดขึ้นครั้งแรกเป็นกลุ่มทหารกองกำลังพิเศษสวมชุดเกราะสีขาวที่ทีมงานตั้งใจจะให้มีบทบาทในภาพยนตร์ สตาร์ วอร์ส 2 ต่อมาแนวคิดนี้ถูกปรับเปลี่ยนจนกลายเป็นตัวละครนักล่าเงินรางวัลคนเดียว นั่นคือ โบบา เฟทท์ ในฉบับภาพยนตร์ไม่มีการกล่าวถึงที่มาที่ไปของตัวละครนี้อย่างชัดเจนว่าเป็นชาวแมนดาลอร์ แต่เนื่องจากตัวละครนี้ได้รับความนิยมอย่างสูง จึงเกิดเป็นเรื่องราวปูมหลังขยายต่อยอดไปมากมาย กลายเป็นเรื่องราวเกี่ยวกับชาวแมนดาลอร์ ซึ่งมีบทบาทหลากหลายในสื่อต่างๆ ของสตาร์ วอร์ส ไม่ว่าจะเป็นนวนิยาย หนังสือการ์ตูน ภาพยนตร์ชุดทางโทรทัศน์ และวิดีโอเกม เป็นต้น
เรื่องราวภูมิหลังของชาวแมนดาลอร์ถูกต่อเติมไปอย่างมากในเรื่องแต่งเสริมของสตาร์ วอร์ส และภาพยนตร์ชุดทางโทรทัศน์ ที่สำคัญ ได้แก่ เดอะโคลนวอร์ส, เรเบลส์, และ เดอะแมนดาลอเรียน ตามเนื้อเรื่องนั้น ชาวแมนดาลอร์ไม่ได้เป็นเผ่าพันธุ์หรือสายพันธุ์มนุษย์ต่างดาวสายพันธุ์ใดสายพันธุ์หนึ่ง แต่เป็นกลุ่มชาติพันธุ์ที่ส่วนใหญ่เป็นเผ่าพันธุ์มนุษย์จากดาวเคราะห์แมนดาลอร์ และมีความเชื่อในวิถีนักรบอย่างเดียวกัน
ต้นกำเนิดและการพัฒนา

ในช่วงของการออกแบบงานสร้างสำหรับภาพยนตร์ จักรวรรดิเอมไพร์โต้กลับ (พ.ศ. 2523) ราล์ฟ แมคควอรี และ โจ จอห์นสตัน ได้ออกแบบชุดเกราะสำหรับทหารระดับสุดยอดคอมมานโดจากระบบดาวแมนดาลอร์เอาไว้ ชุดเกราะนี้มีสีขาว มีอาวุธมากมายสำหรับต่อสู้กับเจได ในตอนแรกทีมงานตั้งใจจะให้ทหารนี้มีชื่อว่า "ซูเปอร์ทรูปเปอร์" และมีหน้าตาเหมือนๆ กัน ต่อมากลุ่มทหารนี้จึงค่อยๆ ถูกดัดแปลงบทบาทใหม่ กลายเป็นตัวละครนักล่าเงินรางวัลเพียงคนเดียว นั่นคือโบบา เฟทท์ ชุดเกราะก็ถูกออกแบบใหม่ แต่ยังมีองค์ประกอบที่มาจากต้นฉบับเดิม เช่น ยิงเลเซอร์จากข้อมือได้ มีจรวดลูกดอก และมีเจ็ตแพ็ค - จรวดสะพายหลังที่ทำให้บินได้
ชาวพิคท์

หินงูอเบอร์เลมโนสลักโดยชาวพิคท์
ชาวพิคท์ หรือ ชาวพิคทาเวีย (อังกฤษ: Picts หรือ Pictavia) เป็นสหพันธ์ของกลุ่มชาติพันธุ์ที่ตั้งถิ่นฐานอยู่ในบริเวณที่ต่อมาเป็นทางด้านตะวันออกและทางเตอนเหนือของสกอตแลนด์ ที่รุ่งเรืองระหว่างการพิชิตบริเตนโดยโรมันมาจนถึงคริสต์ศตวรรษที่ 10 ชาวพิคท์มีถิ่นฐานอยู่ทางตอนเหนือของแม่น้ำฟอร์ธและแม่น้ำไคลด์ และพูดภาษาพิคท์ที่พูดโดยชาวบริทัน (Britons) ทางตอนใต้ด้วย เชื่อกันว่าชาวพิคท์สืบเชื้อสายมาจากชาวคาเลโดเนียและชนกลุ่มอื่นที่ได้ชื่อมาจากนักประวัติศาสตร์ชาวโรมัน หรือที่พบในแผนที่โลกของทอเลมี ต่อมาชาวพิคท์ก็ถูกกลืนเข้าไปเป็นส่วนหนึ่งของราชอาณาจักรเกล Dál Riata เพื่อก่อตั้ง ราชอาณาจักรอัลบา (Kingdom of Alba) อัลบาขยายตัวไปกลืนดินแดนบริเตนและเบอร์นิเซีย เมื่อมาถึงคริสต์ศตวรรษที่ 11 ชาวพิคท์ก็กลืนไปเป็นกลุ่มชนผสมของทางเหนือของบริเตนที่มาเรียกกันว่า "ชาวสกอต"
ดูเพิ่ม

ประวัติศาสตร์สกอตแลนด์
แหล่งข้อมูลอื่น

Glasgow University ePrints server, including Katherine Forsyth's
Language in Pictland (pdf) and
Literacy in Pictland (pdf)
CELT: Corpus of Electronic Texts at University College Cork
The Corpus of Electronic Texts includes the Annals of Ulster, Tigernach, the Four Masters and Innisfallen, the Chronicon Scotorum, the Lebor Bretnach, Genealogies, and various Saints' Lives. Most are translated into English, or translations are in progress
The Pictish Chronicle
Scotland Royalty เก็บถาวร 2020-03-27 ที่ เวย์แบ็กแมชชีน
The Chronicle of the Kings of Alba เก็บถาวร 2007-06-06 ที่ เวย์แบ็กแมชชีน
Annals of Clonmacnoise at Cornell
Bede's Ecclesiastical History and its Continuation (pdf), at CCEL, translated by A.M. Sellar.
Annales Cambriae (translated) เก็บถาวร 2010-12-04 ที่ เวย์แบ็กแมชชีน at the Internet Medieval Sourcebook เก็บถาวร 2000-10-11 ที่ เวย์แบ็กแมชชีน.
Proceedings เก็บถาวร 2008-06-02 ที่ เวย์แบ็กแมชชีน of the Society of Antiquaries of Scotland (PSAS) through 1999 (pdf).
Tarbat Discovery Programme with reports on excavations at Portmahomack.
SPNS เก็บถาวร 2008-03-22 ที่ เวย์แบ็กแมชชีน the Scottish Place-Name Society (Comann Ainmean-Áite na h-Alba), including commentary on and extracts from Watson's The History of the Celtic Place-names of Scotland.
ชาวอังกฤษอเมริกัน

| --- | --- |
ชาวอังกฤษอเมริกันและชาวแคนาดาเชื้อสายอังกฤษต่อประชากรตามรัฐและดินแดน
ประชากรทั้งหมด
23,593,434 (2019) (2019) มากกว่า 50,000,000   แม่แบบ:Unchanged (1980)
ภูมิภาคที่มีประชากรอย่างมีนัยสำคัญ
ทั่วสหรัฐ โดยเฉพาะบริเวณสหรัฐตอนกลางฝั่งตะวันออก, ในและรอบ ๆ แอปพาเลเชีย, นิวอิงแลนด์ตอนบน และมอรมอนตะวันตก
รัฐแคลิฟอร์เนีย: 4,946,554
รัฐเท็กซัส: 3,083,323
รัฐโอไฮโอ: 2,371,236
รัฐนิวยอร์ก: 2,320,503
รัฐฟลอริดา: 2,232,514
รัฐมิชิแกน: 2,036,021
รัฐอิลลินอย: 1,808,333
รัฐนอร์ทแคโรไลนา: 1,778,008
รัฐจอร์เจีย: 1,584,303
รัฐเทนเนสซี: 1,435,147
รัฐเพนซิลเวเนีย: 1,058,737
ภาษา
อังกฤษ
ศาสนา
 คริสต์ (ส่วนใหญ่นับถือโปรเตสแตนต์ ตามมาด้วยศาสนจักรของพระเยซูคริสต์แห่งวิสุทธิชนยุคสุดท้าย และจำนวนน้อยนับถือโรมันคาทอลิกกับอีสเทิร์นหรือออเรียนทัลออร์ทอดอกซ์) ส่วนน้อย ยูดาห์  อิสลาม  พุทธ  ฮินดู  วิกกะหรือเพแกนอื่น ๆ  อื่น ๆ 
กลุ่มชาติพันธุ์ที่เกี่ยวข้อง
ชาวอังกฤษพลัดถิ่นอื่น ๆ, บรรพบุรุษอเมริกัน, Old Stock Americans ชาวอเมริกันเชื้อสายอังกฤษอื่น ๆ 
ชาวอังกฤษอเมริกัน หรือ ชาวแองโกลอเมริกัน (อังกฤษ: English Americans หรือ Anglo-Americans) คือประชาชนชาวอเมริกันที่มาจากอังกฤษหรือสืบเชื้อสายมาจากบรรพบุรุษที่เป็นชาวอังกฤษ จากการสำรวจสำมะโนประชากรในปี ค.ศ. 2000 ประชากรอเมริกันที่ระบุว่ามีบรรพบุรุษที่เป็นชาวอังกฤษมีจำนวนประมาณ 9.4% ของประชากรทั้งหมดของสหรัฐ และเมื่อเปรียบเทียบจำนวนของกลุ่มชาติพันธุ์แล้วก็มีมากเป็นที่สามในบรรดาผู้สืบเชื้อสายจากชาวยุโรปรองจากชาวเยอรมันอเมริกัน และ ชาวไอริชอเมริกัน แต่จำนวนดังกล่าวเชื่อกันว่าเป็นจำนวนที่น้อยกว่าความเป็นจริงเพราะชาวอังกฤษในสหรัฐมักจะเรียกตนเองง่ายๆ ว่า "อเมริกัน" หรือถ้าสืบเชื้อสายมาจากบรรพบุรุษที่มาจากหลายประเทศในยุโรปก็มักจะระบุกลุ่มชาติพันธุ์ล่าสุด ซึ่งจากการสำรวจสัมโนประชากรในปี ค.ศ. 1980 ชาวอเมริกันกว่า 49 คนอ้างว่าสืบเชื้อสายมาจากชาวอังกฤษ ซึ่งเป็นจำนวนราว 22% ของประชากรทั้งหมดในขณะนั้น ซึ่งทำให้เป็นกลุ่มชาติพันธุ์ที่มีจำนวนมากที่สุดในสหรัฐ
ชาวอังกฤษที่อพยพไปตั้งถิ่นฐานในสหรัฐอเมริกาเป็นครั้งแรกไปตั้งถิ่นฐานอยู่ที่เวอร์จิเนียที่ก่อตั้งโดยทิวดอร์ และต่อมาที่พลิมัธในแมสซาชูเซตส์ จังหวัดโรมันคาทอลิกแมริแลนด์ก่อตั้งโดยสจวต
บิดาแห่งสหรัฐอเมริกาส่วนใหญ่สืบเชื้อสายมาจากชาวอังกฤษที่รวมทั้งจอร์จ วอชิงตัน เบนจามิน แฟรงคลิน, จอห์น แอดัมส์ และ ทอมัส เจฟเฟอร์สัน
อ่านเพิ่ม

Berthoff, Rowland. British Immigrants in Industrial America, 1790-1950 (1953).
Bridenbaugh, Carl. Vexed and Troubled Englishmen, 1590-1642 (1976).
Erickson, Charlotte. Invisible Immigrants: The Adaptation of English and Scottish Immigrants in Nineteenth-Century America (1972_.
Furer, Howard B., ed. ;;The British in America: 1578-1970 (1972).
Hanft, Sheldon. "English Americans." in Gale Encyclopedia of Multicultural America, edited by Thomas Riggs, (3rd ed., vol. 2, Gale, 2014), pp. 73-86. Online
Tennenhouse, Leonard. The Importance of Feeling English: American Literature and the British Diaspora, 1750-1850 (2007{.
Van Vugt, William E. "British (English, Scottish, Scots Irish, and Welsh) and British Americans, 1870–1940’." in Elliott Barkan, ed., Immigrants in American History: Arrival, Adaptation, and Integration (2013): 4:237+.
Van Vugt, William E. British Buckeyes: The English, Scots, and Welsh in Ohio, 1700-1900 (2006).
| ด ค กชาวยุโรปอเมริกัน |
| --- | --- |
ยุโรปเหนือ:  บริติช อังกฤษ  สกอต-ไอริช  สกอต  เวลช์  คอร์นนิช  เดนมาร์ก  เอสโตเนีย  ฟาโรซี  ฟินแลนด์  ไอซ์แลนด์  ไอร์แลนด์ สกอต-ไอริช  ลัตเวีย  ลิทัวเนีย  นอร์เวย์  สวีเดน 
ยุโรปตะวันตก:  บาสค์  เบลเยียม  เนเธอร์แลนด์ ฟริเซียน  ฝรั่งเศส อาเคเดียน  ชาวเคจัน  ลุยเซียนาครีโอล  เยอรมัน ออสเตรีย  เพนซิลเวเนียดัตช์  ลักเซมเบิร์ก  สวิส ชาวอามิช 
ยุโรปตะวันออก:  เบลารุส  บัลแกเรีย  เช็ก  ฮังการี  โปแลนด์  โรมาเนีย  รัสเซีย  รูซิน  สโลวัก  ยูเครน 
ยุโรปใต้:  แอลเบเนีย  บอสเนีย  โครเอเชีย  กรีก  อิตาลี ซิซิลี  มาซิโดเนีย  มอลตา  มอนเตเนโกร  โปรตุเกส  เซอร์เบีย  สโลวีเนีย  สเปน คาตาลัน  ฮิสปาโน  ชาวอิสเลโย 
อื่น ๆ:  อาร์มีเนีย  อาเซอร์ไบจาน  ไซปรัส  จอร์เจีย  ยิว††  โรมานี  ตุรกี 
 ทุกประเทศจัดตามกลุ่มที่จัดโดยสหประชาชาติ และสำนักงานสถิติสหรัฐ  † เคาน์ตีบาสค์ครอบคลุมบริเวณทางตะวันตกระหว่างฝรั่งเศส และ สเปน รัฐบาลกลางสหรัฐถือว่าชาวบาสค์ เป็นชนชาติอิสระที่ไม่ใช่ชาวฝรั่งเศสหรือชาวสเปน  †† ชาวยิวอเมริกันส่วนใหญ่เดินทางมายังสหรัฐจากยุโรป  (มักจะเป็นยุโรปกลางและยุโรปตะวันออก) แต่ก็มีบ้างที่มาจากภูมิภาคอื่นเช่นตะวันออกกลาง และ แอฟริกาเหนือ